stanford-oval/wikipedia huggingface dataset:
สโมสรฟุตบอลราชบุรีในฤดูกาล 2560
ไทยลีกคัพ

บทความหลัก: โตโยต้า ลีกคัพ 2560
ชนะ
      เสมอ
      แพ้
      โปรแกรมนัดต่อไป
| 0 | 1 | 2 | 3 | 4 |
| --- | --- | --- | --- | --- |
| 26 กรกฎาคม 2560 รอบแรก (รอบ 32 ทีมสุดท้าย) | ลำพูน วอริเออร์ | 0–4 | ราชบุรี มิตรผล | ลำพูน |
| 19:00 | ประภาส  79' | รายงาน | มนตรี  28', 56', 90+2' (ลูกโทษ) ชุติพนธ์  42' การ์ลูส  43' อภิวัฒน์  60' อภิวัฒน์  80' | สนามกีฬา: แม่กวง สเตเดี้ยม ผู้ชมในสนาม: 982 คน ผู้ตัดสิน: จ.ส.อ. ประพจน์ ดิสสมศรี ผู้ช่วยผู้ตัดสิน: วิโรจน์ ลอคำ วรัญญู ชมโกศล ผู้ตัดสินที่ 4: พงษ์พัฒน์ แก้วบวร ผู้เล่นทรงคุณค่า: มนตรี พรมสวัสดิ์ |
| 0 | 1 | 2 | 3 | 4 |
| --- | --- | --- | --- | --- |
| 1 ตุลาคม 2560 รอบสอง (รอบ 16 ทีมสุดท้าย) | พีทีที ระยอง | 1–2 | ราชบุรี มิตรผล | ระยอง |
| 18:00 | ธนากร  12' | รายงาน | ซามี  27' มาร์แซล  90+3' | สนามกีฬา: พีทีที สเตเดียม ผู้ชมในสนาม: 1,086 คน ผู้ตัดสิน: วิศเวศ สังข์นคร ผู้ช่วยผู้ตัดสิน: มานพ ปานสาคร คมสันต์ คำแผ่น ผู้ตัดสินที่ 4: ภุมรินทร์ คำรื่น |
| 0 | 1 | 2 | 3 | 4 |
| --- | --- | --- | --- | --- |
| 11 ตุลาคม 2560 รอบก่อนรองชนะเลิศ (รอบ 8 ทีมสุดท้าย) | ราชบุรี มิตรผล | 1–0 | สุโขทัย เอฟซี | ราชบุรี |
| 19:30 | อัลฮาร์บี  33' อภิวัฒน์  90+3' | รายงาน (1) รายงาน (2) | เอกสิทธิ์  60' | สนามกีฬา: มิตรผลสเตเดียม ผู้ชมในสนาม: 1,842 คน ผู้ตัดสิน: วิวรรธน์ จำปาอ่อน ผู้ช่วยผู้ตัดสิน: ภัทรพงศ์ กิจสถิตย์ พันจ่าอากาศเอก ธเนศ ชูชื่น ผู้ตัดสินที่ 4: ต่อพงษ์ สมสิงห์ ผู้เล่นทรงคุณค่า: ชุติพนธ์ ทองแท้ (เว็บไซต์ สยามกีฬา) โจเอล ซามี (เว็บไซต์ ไทยลีก) |
| 0 | 1 | 2 | 3 | 4 |
| --- | --- | --- | --- | --- |
| 4 พฤศจิกายน 2560 รอบรองชนะเลิศ (รอบ 4 ทีมสุดท้าย) | ราชบุรี มิตรผล | 0–1 | เชียงราย ยูไนเต็ด | กรุงเทพมหานคร |
| 19:00 | ปฐมชัย  59' อ็องก์เดร  83' | รายงาน (1) รายงาน (2) | ประทุม  8' ฟีลีปี  14' อีเวร์ตง  32' | สนามกีฬา: สนามศุภชลาศัย ผู้ชมในสนาม: 4,629 คน ผู้ตัดสิน: ศิวกร ภูอุดม ผู้ช่วยผู้ตัดสิน: พันจ่าอากาศเอก ธเนศ ชูชื่น ภัทรพงศ์ กิจสถิตย์ ผู้ตัดสินที่ 4: มงคลชัย เพชรศรี |
สถิติการทำประตู

| หมายเลข | ตำแหน่ง | ชื่อ | ลีก | เอฟเอคัพ | ลีกคัพ | รวม |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 3 | DF |  โฌแอ็ล ซามี | 1 | 0 | 1 | 2 |  |  |  |  |  |  |  |  |
| 7 | MF |  ชุติพนธ์ ทองแท้ | 5 | 0 | 0 | 5 |  |  |  |  |  |  |  |  |
| 9 | FW |  ณัฐวุฒิ สมบัติโยธา | 5 | 0 | 0 | 5 |  |  |  |  |  |  |  |  |
| 10 | MF |  อัลฮะร์บิ อัลญะเดะยะอุย | 5 | 0 | 1 | 6 |  |  |  |  |  |  |  |  |
| 11 | MF |  รุ่งรัฐ ภูมิจันทึก | 2 | 0 | 0 | 2 |  |  |  |  |  |  |  |  |
| 14 | MF |  มนตรี พรหมสวัสดิ์ | 4 | 0 | 3 | 7 |  |  |  |  |  |  |  |  |
| 18 | FW |  มาร์แซล แอ็สซงเบ | 20 | 0 | 1 | 21 |  |  |  |  |  |  |  |  |
| 19 | DF |  อภิวัฒน์ งั่วลำหิน | 1 | 0 | 1 | 2 |  |  |  |  |  |  |  |  |
| 22 | FW |  คาเบียร์ อากูญา | 6 | 0 | 0 | 6 |  |  |  |  |  |  |  |  |
| 23 | DF |  เควิน ดีรมรัมย์ | 1 | 0 | 0 | 1 |  |  |  |  |  |  |  |  |
| 24 | FW |  สมปอง สอเหลบ | 6 | 0 | 0 | 6 |  |  |  |  |  |  |  |  |
| 31 | MF |  ปฐมชัย เสือสกุล | 1 | 0 | 0 | 1 |  |  |  |  |  |  |  |  |
| 37 | MF |  ทะคะฟุมิ อะคะโฮะชิ | 3 | 0 | 0 | 3 |  |  |  |  |  |  |  |  |
| — | DF |  การ์ลุส ซังตุส | 1 | 0 | 0 | 1 |  |  |  |  |  |  |  |  |
| — | — | เข้าประตูตัวเอง | 1 | 0 | 0 | 1 |  |  |  |  |  |  |  |  |
ออกจากสโมสรระหว่างฤดูกาล
| 5 | MF |  นพพล ผลอุดม | 1 | 0 | 0 | 1 |  |  |  |  |  |  |  |  |
การซื้อขายนักเตะ

ตลาดซื้อขายนักเตะฟุตบอลไทยช่วงแรกเปิดเมื่อวันที่ 14 ธันวาคม 2559 ถึง 28 มกราคม 2560

ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2560
การซื้อขายนักเตะ > เข้า

| วันที่ | ตำแหน่ง | ชื่อ | มาจาก |
| --- | --- | --- | --- |
| 14 พฤศจิกายน 2559 | MF |  อัลฮะร์บิ อัลญะเดะยะอุย |  คาราบัก |
| 14 พฤศจิกายน 2559 | MF |  มนตรี พรหมสวัสดิ์ |  บางกอก เอฟซี |
| 14 พฤศจิกายน 2559 | MF |  กฤษณนน ศรีสุวรรณ |  บางกอก เอฟซี |
| 16 พฤศจิกายน 2559 | MF |  ภูริทัต จาริกานนท์ |  พีทีที ระยอง |
| 16 พฤศจิกายน 2559 | FW |  มาร์แซล แอ็สซงเบ |  ดีนาโม บูคูเรสตี |
| 27 พฤศจิกายน 2559 | DF |  มูฮำหมัดไซฟู สมาแอ |  นรา ยูไนเต็ด |
| 27 พฤศจิกายน 2559 | GK |  ฟารุส ปาตี |  นรา ยูไนเต็ด |
| 31 ธันวาคม 2559 | DF |  ศาสนพงษ์ วัฒยุชูติกูล |  พัทยา ยูไนเต็ด |
| 31 ธันวาคม 2559 | DF |  กรกวี ฉวีบริสุทธิ์ |  ราชบุรี มิตรผล อาร์แบค |
| 31 ธันวาคม 2559 | FW |  ศิวรุต ผลหิรัญ |  ราชบุรี มิตรผล อาร์แบค |
| 7 มกราคม 2560 | MF |  ทะคะฟุมิ อะกะโฮะชิ |  โปกอน แชซิน |
| 10 มกราคม 2560 | DF |  เควิน ดีรมรัมย์ |  เยือร์การ์เดนส์ ไอเอฟ |
| 30 มกราคม 2560 | MF |  อดิศักดิ์ กลิ่นโกสุมภ์ |  ชัยนาท ฮอร์นบิล |
การซื้อขายนักเตะ > ออก

| วันที่ | ตำแหน่ง | ชื่อ | ย้ายไป |
| --- | --- | --- | --- |
| 4 ตุลาคม 2559 | MF |  อรรถวิท สุขช่วย |  บางกอกกล๊าส |
| 23 ตุลาคม 2559 | FW |  เกร์มัน ปาเชโก |  อาลิอันซา ลิมา |
| 30 พฤศจิกายน 2559 | MF |  อรรถพงศ์ หนูพรหม |  อาร์มี่ ยูไนเต็ด |
| 31 ธันวาคม 2559 | MF |  ทะคุยะ มุระยะมะ | ปล่อยตัว |
| 31 ธันวาคม 2559 | FW |  ยันนิค ยาโล | ปล่อยตัว |
| 31 ธันวาคม 2559 | MF |  ทศวีร์ ดีประเสริฐ |  ชัยนาท ฮอร์นบิล |
| 31 ธันวาคม 2559 | GK |  ปริญญ์ กุญชร |  พะเยา |
| 31 ธันวาคม 2559 | FW |  วูกัช กีคีวิช | ปล่อยตัว |
| 19 มกราคม 2560 | MF |  สิงขร มังคุด |  อยุธยา ยูไนเต็ด |
การซื้อขายนักเตะ > ยืมตัว เข้า

| วันที่เริ่มต้น | วันที่สิ้นสุด | ตำแหน่ง | ชื่อ | มาจาก |
| --- | --- | --- | --- | --- |
| 8 กุมภาพันธ์ 2560 | 31 ธันวาคม 2560 | FW |  สมปอง สอเหลบ |  ทรู แบงค็อก ยูไนเต็ด |
การซื้อขายนักเตะ > ยืมตัว ออก

| วันที่เริ่มต้น | วันที่สิ้นสุด | ตำแหน่ง | ชื่อ | ย้ายไป |
| --- | --- | --- | --- | --- |
| 18 มกราคม 2560 | 31 ธันวาคม 2560 | MF |  กฤษณนน ศรีสุวรรณ |  ประจวบ เอฟซี |
แหล่งข้อมูลอื่น

เว็บไซต์สโมสรฟุตบอลจังหวัดราชบุรี เก็บถาวร 2015-01-09 ที่ เวย์แบ็กแมชชีน
คณะเภสัชศาสตร์ มหาวิทยาลัยมหาสารคาม

| --- | --- |
Faculty of Pharmacy, Mahasarakham University

ชื่อย่อ: ภ. / PC
คติพจน์: รอบรู้เรื่องยา นำประชาสร้างสุขภาพ
สถาปนา: 13 กุมภาพันธ์ พ.ศ. 2542 (25 ปี)
คณบดี: ผศ.ดร.ภญ.ชนัตถา พลอยเลื่อมแสง
ที่อยู่: อาคารเภสัชศาสตร์สิรินธร เลขที่ 41 หมู่ 20 ต.ขามเรียง อ.กันทรวิชัย จ.มหาสารคาม 44150
วารสาร: วารสารเภสัชศาสตร์อีสาน
สี:   สีเขียวมะกอก
มาสคอต: ถ้วยยาไฮเกีย, โกร่งบดยา, เรซิพี (℞)และเฉลว
สถานปฏิบัติ: สถานปฏิบัติการเภสัชกรรมชุมชน ร้านยามหาวิทยาลัย
เว็บไซต์: http://pharmacy.msu.ac.th/

คณะเภสัชศาสตร์ มหาวิทยาลัยมหาสารคาม (อังกฤษ : Faculty of Pharmacy, Mahasarakham University) เป็นหน่วยงานระดับคณะวิชาสังกัดมหาวิทยาลัยมหาสารคาม จัดตั้งขึ้นเป็นลำดับที่ 7 ของมหาวิทยาลัยมหาสารคาม โดยสภามหาวิทยาลัย มีมติให้จัดตั้ง คณะเภสัชศาสตร์และวิทยาศาสตร์สุขภาพขึ้นเป็นหน่วยงานภายในมหาวิทยาลัยเมื่อวันที่ 13 กุมภาพันธ์ พ.ศ. 2542 ก่อนที่จะทอนชื่อเหลือเพียง คณะเภสัชศาสตร์ ในปี 2548 หลังจากที่สาขาวิชาสาธารณสุขศาสตร์ แยกตัวไปจัดจั้งเป็นคณะสาธารณสุขศาสตร์ และโอนย้ายสาขาวิชาการแพทย์แผนไทยประยุกต์ไปสังกัดคณะแพทยศาสตร์ คณะเภสัชศาสตร์ มหาวิทยาลัยมหาสารคาม นับเป็นคณะเภสัชศาสตร์แห่งที่ 12 ของประเทศไทย และเป็นแห่งที่ 3 ของภาคตะวันออกเฉียงเหนือ
ประวัติ

มหาวิทยาลัยมหาสารคาม ได้เริ่มมีแนวคิดการก่อตั้งคณะเภสัชศาสตร์เมื่อปี พ.ศ. 2539 โดยได้จัดทำโครงการจัดตั้งคณะเภสัชศาสตร์ขึ้นในสังกัดคณะวิทยาศาสตร์ การดำเนินงานในระยะแรกเป็นการเตรียมความพร้อมด้านอาจารย์ด้วยการคัดเลือกบุคคลเข้ารับทุนศึกษาต่อในระดับ ปริญญาโทและเอก
ต่อมาในปี พ.ศ. 2541 มหาวิทยาลัยมหาสารคามและกระทรวงสาธารณสุข ได้จัดทำข้อตกลงความร่วมมือจัดการศึกษาหลักสูตรสาธารณสุขศาสตรบัณฑิต โดยให้อยู่ในความรับผิดชอบของโครงการจัดตั้งคณะเภสัชศาสตร์ ทำให้พันธกิจของโครงการมีขอบเขตความรับผิดชอบ 2 สาขาวิชา คือ สาขาวิชาเภสัชศาสตร์และสาขาวิชาสาธารณสุขศาสตร์ จึงมีการเปลี่ยนชื่อโครงการให้เหมาะสมและสอดคล้องกับพันธกิจที่เพิ่มขึ้น เป็น "โครงการจัดตั้งคณะเภสัชศาสตร์และวิทยาศาสตร์สุขภาพ"
วันที่ 13 กุมภาพันธ์ พ.ศ. 2542 สภามหาวิทยาลัยมหาสารคาม มีมติให้จัดตั้ง "คณะเภสัชศาสตร์และวิทยาศาสตร์สุขภาพ (Faculty of Pharmacy and Health Sciences)" ขึ้นเป็นหน่วยงานภายในมหาวิทยาลัยลำดับที่ 7 ของมหาวิทยาลัย นับเป็นคณะเภสัชศาสตร์แห่งที่ 12 ของประเทศไทยและเป็นแห่งที่ 3 ของภาคตะวันออกเฉียงเหนือถัดจากมหาวิทยาลัยขอนแก่นและมหาวิทยาลัยอุบลราชธานี โดยมีศาสตราจารย์อาร์เอ็มอี ริชาร์ด (Prof. RME Richards, OBE) ดำรงตำแหน่งรักษาการคณบดีเป็นคนแรก ในช่วงปีการศึกษา 2541-2544 และได้เปิดสอนระดับปริญญาตรี 3 หลักสูตร ดังนี้
หลักสูตรสาธารณสุขศาสตรบัณฑิต ต่อเนื่อง 2 ปี รับนิสิตรุ่นแรกในปี 2541
หลักสูตรเภสัชศาสตรบัณฑิต (PharmD) ต่อเนื่อง 2 ปี รับนิสิตรุ่นแรกในปี 2542
หลักสูตรเภสัชศาสตรบัณฑิต (PharmD) รับนิสิตรุ่นแรกในปี 2543
ปีการศึกษา 2545 ได้เปิดหลักสูตรใหม่เพิ่มขึ้นอีก 2 หลักสูตร ระดับปริญญาตรี ได้แก่ หลักสูตรวิทยาศาสตรบัณฑิต สาขาวิชาการแพทย์แผนไทยประยุกต์ ต่อเนื่อง 2 ปี ระดับปริญญาโทได้แก่ หลักสูตรสาธารณสุขศาสตรมหาบัณฑิต คณะจึงมีขอบเขตความรับผิดชอบเพิ่มขึ้นเป็น 3 สาขาวิชา ได้แก่ สาขาวิชาเภสัชศาสตร์ สาขาวิชาสาธารณสุขศาสตร์ และสาขาวิชาการแพทย์แผนไทยประยุกต์
ในปีการศึกษา 2546 มีการแยกสาขาวิชาสาธารณสุขศาสตร์ออกไปจัดตั้งเป็นคณะสาธารณสุขศาสตร์ และในเดือนมกราคม 2547 มีการย้ายสาขาวิชาการแพทย์แผนไทยประยุกต์ออกไปสังกัดคณะแพทยศาสตร์ ส่งผลให้ในวันที่ 8 กุมภาพันธ์ 2548 สภามหาวิทยาลัยมหาสารคาม ได้ปรับปรุงระเบียบและเปลี่ยนชื่อคณะเภสัชศาสตร์และวิทยาศาสตร์สุขภาพ เป็น "คณะเภสัชศาสตร์ มหาวิทยาลัยมหาสารคาม" เรียกชื่อเป็นภาษาอังกฤษว่า "Faculty of Pharmacy, Mahasarakham University"
ปัจจุบัน คณะเภสัชศาสตร์ เป็นหน่วยงานในกำกับของมหาวิทยาลัยมหาสารคาม แบ่งการบริหารออกเป็น 3 ภาควิชาและสำนักงานเลขานุการคณะเภสัชศาสตร์ จัดการเรียนการสอน ระดับประกาศนียบัตรจำนวน 1 สาขา ปริญญาตรีจำนวน 1 สาขาวิชา ระดับปริญญาโทจำนวน 3 สาขาวิชา และระดับปริญญาเอกจำนวน 1 สาขาวิชา รวมทั้งสิ้น 6 สาขาวิชา มีบุคลากรทั้งหมด 75 คน และนิสิตทั้งหมด 642 คน
สัญลักษณ์

สัญลักษณ์ประจำคณะ
สัญลักษณ์ประจำคณะเภสัชศาสตร์ มหาวิทยาลัยมหาสารคาม คือ ถ้วยยาไฮเกีย, โกร่งบดยา, เรซิพี (℞) และเฉลว
สีประจำคณะ
สีเขียวมะกอก
ต้นไม้/ดอกไม้ประจำคณะ
ต้นจำปีสิรินธร คือต้นไม้ประจำคณะเภสัชศาสตร์ มหาวิทยาลัยมหาสารคาม
หน่วยงานภายในคณะ

คณะเภสัชศาสตร์ มหาวิทยาลัยมหาสารคาม แบ่งการบริหารหน่วยงานภายในดังนี้
|   การบริหารงานภายในคณะเภสัชศาสตร์ มหาวิทยาลัยมหาสารคาม> ด้านการบริหารงาน |   การบริหารงานภายในคณะเภสัชศาสตร์ มหาวิทยาลัยมหาสารคาม> ด้านการเรียนการสอน |   การบริหารงานภายในคณะเภสัชศาสตร์ มหาวิทยาลัยมหาสารคาม> ด้านการวิจัยและพัฒนา |
| --- | --- | --- |
|  สำนักงานเลขานุการคณะเภสัชศาสตร์ งานบริหารและธุรการ  งานการเงิน การบัญชีและภัสดุ  งานนโยบาย แผนและประกันคุณภาพ  งานบริการวิชาการ วิจัยและวิเทศสัมพันธ์  งานบริการการศึกษาและพัฒนาคุณภาพนิสิต |  ภาควิชาเภสัชศาสตร์สังคม  (Department of Social Pharmacy)  ภาควิชาวิทยาศาสตร์ทางเภสัชศาสตร์ เก็บถาวร 2021-09-07 ที่ เวย์แบ็กแมชชีน  (Department of Pharmaceutical Sciences)  ภาควิชาเภสัชกรรมคลินิก เก็บถาวร 2021-09-07 ที่ เวย์แบ็กแมชชีน  (Department of Clinical Pharmacy) |  โรงงานฟาร์มแคร์ฟาร์มาซูติคอล  ร้านยามหาวิทยาลัยมหาสารคาม  ศูนย์นวัตกรรมการเรียนการสอน  ศูนย์การศึกษาต่อเนื่องทางเภสัชศาสตร์  ศูนย์การเรียนรู้ชุมชน |
หลักสูตรการศึกษา

คณะเภสัชศาสตร์ มหาวิทยาลัยมหาสารคาม จัดการเรียนการสอนใน 4 ระดับการศึกษา คือ ระดับประกาศนียบัตรก่อนปริญญาตรี ปริญญาตรี ปริญญาโท และปริญญาเอกทั้งหมด 5 หลักสูตร 6 สาขาวิชา ได้แก่
|   หลักสูตรที่เปิดสอนในคณะเภสัชศาสตร์ มหาวิทยาลัยมหาสารคาม> ระดับปริญญาบัณฑิต |   หลักสูตรที่เปิดสอนในคณะเภสัชศาสตร์ มหาวิทยาลัยมหาสารคาม> ระดับปริญญามหาบัณฑิต |   หลักสูตรที่เปิดสอนในคณะเภสัชศาสตร์ มหาวิทยาลัยมหาสารคาม> ระดับปริญญาดุษฎีบัณฑิต |
| --- | --- | --- |
|  หลักสูตรเภสัชศาสตรบัณฑิต (ภ.บ.) สาขาวิชาการบริบาลทางเภสัชกรรม |  หลักสูตรเภสัชศาสตรมหาบัณฑิต (ภ.ม.) สาขาวิชาเภสัชกรรมคลินิก  สาขาวิชาเภสัชกรรมปฐมภูมิ หลักสูตรวิทยาศาสตรมหาบัณฑิต (วท.ม.) สาขาวิชาสมุนไพรและการแพทย์แผนไทย |  หลักสูตรปรัชญาดุษฎีบัณฑิต (ปร.ด.) สาขาวิชาเภสัชศาสตร์ |
กีฬาโฮมหมอเกมส์

กีฬาโฮมหมอเกมส์ หรือ กีฬาสานสัมพันธ์นิสิตกลุ่มสาขาวิทยาศาสตร์สุขภาพ เป็นกิจกรรมที่สร้างความสัมพันธ์อันดีและความสามัคคีต่อกันระหว่างนิสิตในสายวิชาชีพเดียวกัน จัดโดยโดยสโมสรนิสิตคณะสาธารณสุขศาสตร์ สโมสรนิสิตคณะพยาบาลศาสตร์ สโมสรนิสิตคณะเภสัชศาสตร์ สโมสรนิสิตคณะแพทยศาสตร์ และสโมสรคณะสัตวแพทยศาสตร์
กีฬาสานสัมพันธ์ดังกล่าว จัดขึ้นเพื่อให้นิสิตตระหนักถึงความสำคัญของการสร้างเสริมสุขภาพด้วยการออกกำลังกาย เป็นการสร้างความคุ้นเคยและความสัมพันธ์อันดีระหว่างนิสิตในสายวิชาชีพเดียวกัน เนื่องจากอนาคตต้องมีการทำงานร่วมกัน เป็นแบบอย่างที่ดีให้กับนิสิตในมหาวิทยาลัย ซึ่งเป็นการใช้เวลาว่างให้เกิดประโยชน์ อีกทั้งสอดคล้องกับนโยบายสร้างเสริมสุขภาพของมหาวิทยาลัยมหาสารคามอีกด้วย โดยในงานได้มีการเดินขบวนพาเหรดของสโมสรนิสิตแต่ละคณะ และการแข่งขันกีฬาประเภทต่างๆ ประกอบด้วย ฟุตซอล, บาสเกตบอล, วอลเลย์บอล, ตะกร้อ, เปตอง และกีฬฮาเฮ อาทิ ชักเย่อ, วิ่งกระสอบ เป็นต้น ซึ่งมีผู้เข้าร่วมโครงการกว่า 500 คน ประกอบด้วย นิสิต อาจารย์ ของคณะสาธารณสุขศาสตร์, คณะพยาบาลศาสตร์, คณะเภสัชศาสตร์, คณะแพทยศาสตร์ และคณะสัตวแพทยศาสตร์
ทำเนียบคณบดี

รายนามคณบดีคณะเภสัชศาสตร์ มหาวิทยาลัยมหาสารคาม ตั้งแต่ก่อตั้งจนถึงปัจจุบันมีดังนี้
|  ทำเนียบคณบดีคณะเภสัชศาสตร์ มหาวิทยาลัยมหาสารคาม> รายนามคณบดี |  ทำเนียบคณบดีคณะเภสัชศาสตร์ มหาวิทยาลัยมหาสารคาม> วาระการดำรงตำแหน่ง |  ทำเนียบคณบดีคณะเภสัชศาสตร์ มหาวิทยาลัยมหาสารคาม> อ้างอิง |
| --- | --- | --- |
| 1. Prof. RME Richards, O.B.E. | 13 ก.พ. 2542 - 17 เม.ย. 2545 |  |
| 2. รศ.ดร.อรุณศรี ปรีเปรม | 18 เม.ย. 2545 - 17 เม.ย. 2547 |  |
| 3. รศ.ดร.พุฒิพงศ์ สัตยวงศ์ทิพย์ | 18 เม.ย. 2547 - 4 มิ.ย. 2551 |  |
| 4. ผศ.ดร.จันทร์ทิพย์ กาญจนศิลป์ | 18 ต.ค. 2551 - 31 มี.ค. 2559 |  (สองวาระ) |
| 5. ผศ.ดร.ภญ.ชนัตถา พลอยเลื่อมแสง | 1 เม.ย. 2560 - ปัจจุบัน |  (สองวาระ) |
การรับบุคคลเข้าศึกษาและอันดับของคณะ

| อันดับคณะเภสัชศาสตร์> โดยผลการสอบใบประกอบวิชาชีพเภสัชกรรม | อันดับคณะเภสัชศาสตร์> โดยผลการสอบใบประกอบวิชาชีพเภสัชกรรม | อันดับคณะเภสัชศาสตร์>  | อันดับคณะเภสัชศาสตร์>  | อันดับคณะเภสัชศาสตร์>  |
| --- | --- | --- | --- | --- |
| ปีการศึกษา | อันดับ(ร้อยละที่ผ่าน) |  |  |  |
| 2552 | 4 (80.4) |  |  |  |
| 2553 | 7 (69.0) |  |  |  |
| 2554 | 9 (82.05) |  |  |  |
| 2555 | 6 (87.0) |  |  |  |
| 2556 | 7 (90.4) |  |  |  |
| 2560 | 2 (99.1) |  |  |  |
| 2561 | 2 (98.95) |  |  |  |
| 2562 | 1 (100.0) |  |  |  |

คณะเภสัชศาสตร์ มหาวิทยาลัยมหาสารคามมีเกณฑ์การรับบุคคลเข้าศึกษาในหลักสูตรเภสัชศาสตรบัณฑิต (ปริญญาตรี) ทั้งสิ้น 5 โครงการ ได้แก่
โครงการเด็กดีมีที่เรียน มหาวิทยาลัยมหาสารคาม
โครงการสนับสนุนการจัดตั้งห้องเรียนวิทยาศาสตร์ในโรงเรียนโดยกำกับดูแลของมหาวิทยาลัย (วมว.)
โครงการโควตาภาคตะวันออกเฉียงเหนือ
โครงการรับตรงร่วมกันผ่าน กสพท. (แอดมิสชัน 1)
โครงการรับกลางร่วมกัน (แอดมิสชัน 2)
จากผลการรายงาน 50 อันดับของคณะทางสาขาชีวการแพทย์ของคณะกรรมการการอุดมศึกษา ประจำปี พ.ศ. 2552 โดยประเมินคุณภาพของการเรียนการสอนและงานวิจัย คณะเภสัชศาสตร์ มหาวิทยาลัยมหาสารคามได้อันดับที่ 30 ในสาขาด้านชีวการแพทย์ทั้งหมด เป็นอันดับที่ 4 ในคณะเภสัชศาสตร์ทั้งหมดและเป็นอันดับ 1 ของคณะเภสัชศาสตร์ในภาคตะวันออกเฉียงเหนือ ในส่วนผลการสอบใบประกอบวิชาชีพเภสัชกรรมโดยสภาเภสัชกรรม คณะเภสัชศาสตร์ มหาวิทยาลัยมหาสารคามมีร้อยละของนิสิตผู้สอบผ่านมากเป็นอันดับต้นๆ ของคณะเภสัชศาสตร์ทั่วประเทศ โดยสถิติตั้งแต่ปี 2552 โดยสภาเภสัชกรรม มีดังนี้
ปี พ.ศ. 2552 มีนิสิตสอบผ่านร้อยละ 80.4 (อันดับที่ 4)
ปี พ.ศ. 2553 มีนิสิตสอบผ่านร้อยละ 69.0 (อันดับ 7)
ปี พ.ศ. 2554 มีนิสิตสอบผ่านร้อยละ 82.05 (อันดับ 9)
ปี พ.ศ. 2555 มีนิสิตสอบผ่านร้อยละ 87.0 (อันดับ 6)
ปี พ.ศ. 2556 มีนิสิตสอบผ่านร้อยละ 90.4 (อันดับ 7)
ปี พ.ศ. 2560 มีนิสิตสอบผ่านร้อยละ 99.1 (อันดับ 2)
ปี พ.ศ. 2561 มีนิสิตผ่านร้อยละ 98.95 (อันดับ 2)
ปี พ.ศ. 2562 นิสิตคณะเภสัชศาสตร์สามารถทำสถิติสอบผ่านใบประกอบวิชาชีพได้ถึง 100% (อันดับ 1) โดยมีผู้เข้าสอบ 92 คน
สถานที่ตั้งและพื้นที่

คณะเภสัชศาสตร์ มหาวิทยาลัยมหาสารคาม ตั้งอยู่ที่อาคารเภสัชศาสตร์สิรินธร ระหว่างอาคารวิทยบริการ C (วิทยาลัยดุริยางคศิลป์) และอาคารคณะสิ่งแวดล้อมและทรัพยากรศาสตร์ ด้านหลังติดกับคณะพยาบาลศาสตร์ และด้านหน้าอยู่ตรงข้ามกับสวนสุขภาพ ส่วนโรงงานฟาร์มแคร์ ตั้งอยู่บริเวณริมสระน้ำหน้าคณะพยาบาลศาสตร์ ถัดจากอาคารปฏิบัติการทางวิศวกรรมศาสตร์ 2
คณะเภสัชศาสตร์ก่อตั้งขึ้นด้วยแนวคิดที่ว่า แนวโน้มของวิชาชีพเภสัชกรรมได้เริ่มเปลี่ยนไปจากเดิมที่เน้นการผลิตยา ทว่าด้วยความก้าวหน้าของวิทยาการและเทคโนโลยีในการผลิตยา ทําให้การผลิตยาในเชิงอุตสาหกรรมใช้เภสัชกรในโรงงานลดน้อยลง ดังนั้นบทบาทของเภสัชกรจึงหันมาเน้นการจัดการการใช้ยาในผู้ป่วย ซึ่งมีแนวโน้มขยายตัวและเป็นที่ต้องการเพิ่มมากขึ้น คณะเภสัชศาสตร์เริ่มต้นโดยอาศัยใช้บริเวณชั้น 1 อาคารสํานักวิทยบริการ (ตึกB) เป็นที่ทําการชั่วคราว จากนั้นจึงย้ายไปใช้ชั้น 3 ของสถาบันวิจัยวลัยรุกขเวช ต่อมาในระหว่างปี พ.ศ. 2541 - 2544 จึงได้ย้ายมาที่ชั้น 5 อาคารราชนครินทร์ และระหว่างปี พ.ศ. 2544 - 2548 ได้ย้ายมาใช้ชั้น 4 อาคารสํานักวิทยบริการ (ตึกB) จนเมื่อก่อสร้างอาคารเภสัชศาสตร์สิรินธรแล้วเสร็จจึงย้ายมาดําเนินการตั้งแต่ปี พ.ศ. 2548 เป็นต้นมา
อาคารเภสัชศาสตร์สิรินธร เริ่มก่อสร้างเมื่อวันที่ 28 กรกฎาคม พ.ศ. 2546 แล้วเสร็จเมื่อปี พ.ศ. 2548 โครงการก่อสร้างอาคารเรียนคณะเภสัชศาสตร์และวิทยาศาสตร์สุขภาพ โดยใช้งบประมาณเงินแผ่นดินปี พ.ศ. 2546 – 2547 วงเงินงบประมาณที่ใช้ในการก่อสร้างจำนวนทั้งหมด 75,950,000 บาท บริษัทผู้รับจ้าง บริษัท บิลเลียนเอ็นจิเนียริ่ง จำกัด โดยการใช้ประโยชน์เป็นอาคารเรียนคณะเภสัชศาสตร์ มีลักษณะเป็นอาคารคอนกรีตเสริมเหล็กสูงทั้งหมด 4 ชั้น พื้นที่ใช้สอย 12,000 ตารางเมตร
ต่อมาในวันที่ 11 ธันวาคม พ.ศ. 2546 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินเป็นองค์ประธานประกอบพิธีวางศิลาฤกษ์อาคารเรียนคณะเภสัชศาสตร์ และโปรดเกล้าฯ พระราชทานนามอาคารว่า “อาคารเภสัชศาสตร์สิรินธร” พร้อมทั้งพระราชทานพระฉายาลักษณ์และพระราชานุญาตอัญเชิญอักษรพระนามาภิไธย “สธ” มาประดิษฐาน ณ อาคารเรียนคณะเภสัชศาสตร์ และในวันที่ 19 ธันวาคม พ.ศ. 2549 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิดอาคาร “เภสัชศาสตร์สิรินธร”
ปัจจุบัน อาคารเรียนคณะเภสัชศาสตร์และวิทยาศาสตร์สุขภาพ
ชั้น 1 สำนักงานคณะเภสัชศาสตร์, ลานเขียวมะกอก, ลานไม้โมก, ห้องสโมสรนิสิต, ห้อง Fham Care Nutrac Eutical, ห้องศูนย์เภสัชสนเทศ
ชั้น 2 ห้องปฎิบัติการวิจัย, ห้องปฎิบัติการเภสัช, ห้องเรียน
ชั้น 3 ห้องปฎิบัติคอมพิวเตอร์, ห้องปฎิบัติการเภสัช, ห้องเรียน
ชั้น 4 ห้องปฎิบัติการเภสัช, ห้องเรียน
นอกจากนี้บริเวณชั้น 1 อาคารเรียนคณะเภสัชศาสตร์ยังเคยใช้เป็นสำนักงานบัณฑิตวิทยาลัย และสำนักงานสำนักบริการวิชาการก่อนย้ายออกไป
โรงงานฟาร์มแคร์

คณะเภสัชศาสตร์ได้จัดตั้งโรงงานฟาร์มแคร์ขึ้น โดยใช้อาคารสถานปฏิบัติการเภสัชกรรมชุมชน (เดิมเคยใช้เป็นสถานที่ทำปฏิบัติการทางเภสัชศาสตร์ ในช่วงที่ยังไม่มีอาคารเภสัชศาสตร์สิรินธร) เป็นสถานที่ผลิตยาและผลิตภัณฑ์สมุนไพร ซึ่งได้รับใบอนุญาตผลิตยาแผนโบราณเมื่อปลายปี พ.ศ. 2551 หลังจากนั้นจึงเริ่มขึ้นทะเบียนตำรับยาและผลิตภัณฑ์สมุนไพรออกจำหน่าย โดยในช่วงแรกซึ่งเป็นช่วงที่ยาและผลิตภัณฑ์ยังไม่ได้รับทะเบียน จึงผลิตเฉพาะยาที่ใช้ภายนอกเพื่อจำหน่ายเฉพาะในจังหวัดมหาสารคามเพื่อทดลองตลาด และการสร้างความคุ้นเคยต่อชื่อของโรงงานฟาร์มแคร์ รวมทั้งการเตรียมความพร้อมในการดำเนินการของบุคลากร โดยใช้หลักเศรษฐกิจพอเพียง ขณะนี้มีผลิตภัณฑ์ที่ได้รับทะเบียนอนุญาตการผลิตและกำลังทยอยขึ้นทะเบียนยาอีกหลายตำรับ รวมทั้งกำลังขยายการผลิตในระดับอุตสาหกรรม และปรับปรุงโรงงานให้ได้ตามเกณฑ์วิธีการที่ดีในการผลิตยาจากสมุนไพร (Good manufacturing practice for herbal medicinal products, GMP) ในขณะเดียวกัน ได้จัดตั้งโรงงานผลิตอาหารและเครื่องดื่ม ฟาร์มแคร์นูทราซูติคอล (PharmCare Nutraceutical) ที่อาคารเภสัชศาสตร์สิรินธร ชั้น 1 ซึ่งได้รับอนุญาตเป็นสถานที่ผลิตอาหารและเครื่องดื่มแล้วและผลิตเครื่องดื่มตรีผลาเป็นชนิดแรกซึ่งได้รับเลขทะเบียนแล้วเช่นกัน ในปี พ.ศ. 2555
โรงงานฟาร์มแคร์ คณะเภสัชศาสตร์ เป็นโรงงานผลิตยาจากสมุนไพรและผลิตภัณฑ์ธรรมชาติ ที่จัดตั้งขึ้นภายใต้แนวคิดที่ต้องการให้ประชาชนได้ใช้ยาจากสมุนไพรและผลิตภัณฑ์ธรรมชาติที่มีคุณภาพ ภายใต้การบูรณาการองค์ความรู้ดั้งเดิมและกระบวนการทางวิทยาศาสตร์ และตอบสนองต่อการพัฒนาของประเทศ โดยอาศัยความเชี่ยวชาญของบุคลากรในมหาวิทยาลัยและความเข้มแข็งของประเทศทางด้านความอุดมสมบูรณ์ของสมุนไพร ความหลากหลายของสายพันธุ์ และภูมิปัญญาของบรรพบุรุษ โดยยาและผลิตภัณฑ์ทุกชนิดผ่านการวิจัยและการควบคุมคุณภาพทุกขั้นตอน
ร้านยามหาวิทยาลัย

ร้านยามหาวิทยาลัยมหาสารคาม (University Pharmacy) เป็นสถานปฏิบัติการเภสัชกรรมชุมชน ตั้งอยู่บริเวณเขตหอพักนิสิตขามเรียง ทำหน้าที่เป็นสถานปฏิบัติการเภสัชกรรมชุมชนให้กับคณะเภสัชศาสตร์ มหาวิทยาลัยมหาสารคาม
แหล่งข้อมูลอื่น

เว็บไซต์ทางการของคณะเภสัชศาสตร์ มหาวิทยาลัยมหาสารคาม
เว็บไซต์ทางการของมหาวิทยาลัยมหาสารคาม
เว็บไซต์โรงงานฟาร์มแคร์ คณะเภสัชศาสตร์
คณะเภสัชศาสตร์
อาคารเภสัชศาสตร์สิรินธร คณะเภสัชศาสตร์ ปี 2556
ด้านหน้าคณะเภสัชศาสตร์
ลานไม้โมก คณะเภสัชศาสตร์ มหาวิทยาลัยมหาสารคาม
โรงงานฟาร์มแคร์ คณะเภสัชศาสตร์
ผู้ป้องกันความเป็นส่วนตัวของกนู

ผู้ป้องกันความเป็นส่วนตัวของกนู หรือ  (อังกฤษ: GNU Privacy Guard) หรือที่เรียกว่า GnuPG หรือ GPG เป็นโปรแกรมในการเข้ารหัสข้อมูล เพื่อป้องกันการบุกรุกทางข้อมูลและเพื่อทำให้ข้อมูลนั้นมีความปลอดภัยมากขึ้น
GnuPG เป็นโปรแกรมที่ออกแบบมาเพื่อใช้งานแทนทื่โปรแกรม PGP หรือ Pretty Good Privacy เนื่องจาก PGP นั้นมีข้อจำกัดเรื่องสัญญาอนุญาตและสิทธิบัตรซอฟต์แวร์
โดย GnuPG ใช้มาตรฐาน RFC 4880 ของ IETF ซึ่งเป็นมาตรฐานของ OpenPGP โดยรุ่นล่าสุดของ PGP นั้นสามารถทำงานร่วมกับ GnuPG และระบบอื่น ๆที่เป็น OpenPGP ได้ ซึ่งในตัวเวอร์ชันเก่าของ PGP ไม่สามารถสนับสนุนการทำงานของโปรแกรมได้ทั้งหมด
GPG เป็นโปรแกรมที่พัฒนาโดย Free Software Foundation โดยได้รับเงินทุนสนับสนุนจากรัฐบาลของประเทศเยอรมัน ภายใต้เงื่อนไขของเวอร์ชันที่ 3 ของ GNU General Public License ดังนั้นจึงทำให้ GPG เป็นซอฟต์แวร์เสรีที่สามารถแจกจ่ายแก้ไขดัดแปลงได้โดยเสรี
ประวัติ

GnuPG นั้นพัฒนาขึ้นโดย Werner Koch โดยเวอร์ชัน 1.0.0 นั้นถูกปล่อยออกมาเมื่อวันที่ 7 สิงหาคม ค.ศ 1999 (พ.ศ. 2542)
และได้รับทุนสนับสนุนจากกระทรวงเศรษฐกิจและเทคโนโลยีของประเทศเยอรมัน
ในการทำคู่มือการใช้งาน ทำให้สามารถใช้ในไมโครซอฟท์วินโดวส์ในปี ค.ศ. 2000
เนื่องจาก GnuPG นั้นเป็นระบบที่ทำตามมาตรฐานของ OpenPGP ดังนั้นประวัติของ OpenPGP นั้นจึงสำคัญต่อ GnuPG โดย OpenPGP ถูกออกแบบมาให้ทำงานร่วมกันกับ PGP ซึ่งเป็นโพรโทคอลที่ใช้ในการเข้ารหัสอีเมลล์ที่พัฒนาขึ้นโดย Phil Zimmerman
GnuPG เวอร์ชัน 2.0 ถูกปล่อยออกมาเมื่อวันที่ 13 พฤศจิกายน ค.ศ. 2006 ซึ่งพัฒนามาจากเวอร์ชัน 1.x โดยเวอร์ชันสุดท้ายของรุ่น 1.x คือ 1.4.8 นั้นยังคงมีการพัฒนาต่อควบคู่กันกับ GnuPG 2.0 เนื่องจากมีการเปลี่ยนแปลงในสถาปัตยกรรมของโปรแกรม ซึ่งไม่เหมาะกับการใช้งานในบางประเภท
การใช้งาน

GnuPG นั้นเป็นโปรแกรมที่เสถียรและมีคุณภาพระดับนำไปใช้งานจริง สามารถใช้งานได้กับทุกระบบปฏิบัติการ โดยโปรแกรมนี้มักรวมไปกับระบบปฏิบัติการเสรี เช่น FreeBSD, OpenBSD, NetBSD และระบบปฏิบัติการลีนุกซ์เกือบทุกรายก็ว่าได้
GnuPG สามารถคอมไพล์ได้กับทุกระบบปฏิบัติการ แต่การคอมไพล์ข้ามระบบปฏิบัติการนั้นยังคงมีความยุ่งยากอยู่บ้าง เนื่องจากในแต่ละระบบปฏิบัติการนั้นมีระบบป้องกันความปลอดภัยแตกต่างกัน การปรับให้ทำงานด้วยกันได้ค่อนข้างทำได้ยาก คอมไพเลอร์ที่มีคุณภาพสูง ๆ ควรจะสร้างโปรแกรมซึ่งทำงานเข้ากับ GnuPG ในระบบปฏิบัติการอื่นๆ GnuPG มีการคอมไพล์เรียบร้อยแล้วสำหรับระบบปฏิบัติการที่เป็นที่นิยม เช่น ไมโครซอฟท์วินโดวส์ และ Mac OS X
แม้ว่าโดยพื้นฐานของโปรแกรม GnuPG นั้นเป็นเพียงแค่การทำงานบน command line interface ธรรมดา แต่ในส่วนของ front-end นั้นจะมีส่วนติดต่อผู้ใช้แบบกราฟิก (GUI) มาให้ เพื่อใช้ติดต่อกับ GnuPG เช่น การรองรับการเข้ารหัสของ GnuPG นั้นถูกรวมเข้าในโปรแกรม KMail และ Evolution ซึ่งเป็นโปรแกรมอ่านอีเมลบน KDE และ GNOME ของลีนุกซ์ ส่วนในระบบปฏิบัติการ Mac OS X ก็มี front-end Aqua สำหรับการเข้ารหัสและจัดการกับ key พร้อม ทั้งมีโปรแกรมติดตั้ง (installer) ของ GnuPG มาให้ แอปพลิเคชันจำพวก instant messanging เช่น Psi และ Fire สามารถเข้ารหัสข้อความอัตโนมัติถ้าเครื่องมีการติดตั้ง GnuPG ไว้แล้วแล้ว มีปลั๊กอิน Enigmail สำหรับมอซิลลาทันเดอร์เบิร์ดและ SeaMonkey และมีปลั๊กอิน Enigform กับ FireGPG รองรับ มอซิลลาไฟร์ฟอกซ์
ในปี ค.ศ. 2005 G10 Code และ Intevation ได้ปล่อย Gpg4win ซึ่งเป็นชุดของโปรแกรมที่ประกอบด้วย GnuPG บน WinPT, Gnu Privacy Assistant (PGA) และ GnuPG plugin สำหรับ Window Explorer และ Outlook โดยอยู่ในรูปโปรแกรมติดตั้ง สามารถนำมาใช้กับระบบปฏิบัติการวินโดวส์ได้เกือบทุกระบบในปัจจุบัน